На основу члана 3. Правилникa о програму, начину спровођења обуке и начину провере знања ради издавања сертификата професионалног корисника и обрасцу сертификата („Службени гласник РС”, број 104/23) и члана 46. Закона о средствима за заштиту биља („Службени гласник РС”, бр. 41/09 и 17/19)

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**РАСПИСУЈЕ**

**КОНКУРС ЗА ИЗБОР ПРАВНИХ ЛИЦА ЗА ОБАВЉАЊЕ ПОСЛОВА ОБУКЕ ПРОФЕСИОНАЛНИХ КОРИСНИКА**

Министарство пољопривреде, шумарства и водопривреде (у даљем тексту: Министарство) расписује конкурс за избор правних лица за обављање послова обуке професионалних корисника, ради издавања сертификата професионалног корисника, на период од пет година.

Програм обуке професионалних корисника обухвата области везано за: законодавну регулативу у области средстава за заштиту биља, основне карактеристике средстава за заштиту биља, средства за заштиту биља и утицај на здравље људи, симптомe тровања и прву помоћ, личну заштитну опрему, стандарде заштите на раду, поступање са средствима за заштиту биља, одлагање отпада и амбалаже од средстава за заштиту биља, опрему и уређаје за примену средстава за заштиту биља, калибрацију уређаја за примену, средства за заштиту биља у животној средини, праћење и сузбијање штетних организама, инсеката, болести биљака и корова, интегрално управљање штетним организмима, вођење података, што је прописано Правилником о програму, начину спровођења обуке и начину провере знања ради издавања сертификата професионалног корисника и обрасцу сертификата („Службени гласник РС”, број 104/23).

Право учешћа на овом конкурсу имају високошколске установе чији је оснивач Република Србија, односно аутономна покрајина, која је акредитована за обављање послова образовања у области биотехничких наука, односно пољопривреде, у складу са посебним прописом, као и правна лица основана од стране Републике Србије за обављање делатности из области заштите биља, која доставе следећу документацију:

1. Пријаву на конкурс која се подноси на Обрасцу 1 који се заједно са целокупном документацијом може преузети са сајта Управе за заштиту биља ([www.uzb.minpolj.gov.rs](http://www.uzb.minpolj.gov.rs)). Пријава садржи основне податке о правном лицу, што подразумева пун назив и потпуну адресу, матични број, порески идентификациони број, број рачуна и назив банке, име лица овлашћеног за заступање.
2. Копију извода из Регистра високошколских установа који води Министарство просвете, као доказ да установа испуњава законске услове за обављање послова образовања у области биотехничких наука, односно пољопривреде, за високошколске установе или копију оснивачког акта (одлуку или уговор о оснивању) за правна лица;
3. Податке о лицима која ће обављати послове обуке професионалних корисника, и то за најмање два запослена лица која су стекла најмање високо образовање из научне области биотехничких наука - смер заштита биља (фитомедицине) на студијама другог степена (дипломске академске студије – мастер, специјалистичке академске студије), односно на основним студијама у трајању од најмање 4 године, са потребним радним искуством у области заштите биља и податке о најмање једном ангажованом лицу из области пољопривредне технике (механизације) или производног машинства (Образац 2);
4. Доказ о стручној оспособљености лица која ће вршити обуке професионалних корисника;
5. Податке о просторији за спровођење обука (Образац 3);
6. Податке о опреми и уређајима за спровођење обука (Образац 4).

Разматраће се само благовремене, потпуне и пријаве које садрже сву тражену документацију, након чега ће бити донета коначна оцена пријава и одлука о избору. Неблаговремене, неразумљиве или непотпуне пријаве биће одбачене.

Документацију је неопходно доставити у оригиналу или у оверенoј копији, при чему је обавеза заинтересованог лица да подаци наведени у документима осликавају реално право стање у тренутку подношења пријаве.

Рок за подношење пријава је 15 дана од дана објављивања конкурса у „Службеном гласнику Републике Србије” и почиње тећи првог наредног дана од дана објављивања конкурса.

Уколико последњи дан конкурса пада у нерадни дан, исти се помера и истиче првог наредног радног дана.

Пријаве на конкурс уз тражену документацију доставити у затвореној коверти на следећу адресу:

***Министарство пољопривреде, шумарства и водопривреде***

***Управа за заштиту биља***

***Омладинских бригада 1***

***11070 Нови Београд***

са назнаком

**„Пријава на конкурс за избор правних лица за обављање послова обуке професионалних корисника – 000098515 2024 14842 003 000 000 001 НЕ ОТВАРАТИ”.**

 Уколико се пријава предаје лично на писарници Републичких органа, обавезно је уз пријаву припремити пропратни допис који је насловљен на МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Управа за заштиту биља, Омладинских бригада 1, 11070 Нови Београд, који ће бити оверен од стране службеника писарнице и служиће подносиоцу пријаве као потврда о пријему пријаве. У тексту дописа навести следеће:

„У прилогу дописа достављамо вам пријаву на конкурс за избор правних лица за обављање послова обуке професионалних корисника, број **000098515 2024 14842 003 000 000 001 НЕ ОТВАРАТИ”.**

Министарство задржава право да у случају измене законских одредби које регулишу материју конкурса, поништи конкурс, не изврши избор правних лица, односно престанком потребе за вршењем послова раскине евентуално закључене уговоре о вршењу послова, без права на евентуалну накнаду штете до које би могло доћи у виду измакле добити раскидом уговора.

Одлука о избору правних лица за обављање послова обуке професионалних корисника, биће донета најкасније у року од 15 дана од истека рока за подношење пријава и објављена на интернет страници Министарства и Управе за заштиту биља и на исту је могуће уложити приговор у року од 8 дана од дана објављивања. Одлуку по поднетим приговорима доноси министарка и та одлука је коначна.

Са свим подносиоцима који испуњавају услове биће закључени уговори којима ће се дефинисати права и обавезе уговорних страна.

Коначан списак правних лица која испуњавају услове конкурса и са којима ће бити закључени уговори ће бити објављен у „Службеном гласнику Републике Србије” и на интернет страници Управе за заштиту биља и Министарства.

Све додатне информације у вези са овим конкурсом могу се, у писаном облику путем електронске поште, тражити најкасније до 2 дана пре истека рока за подношење пријава. Електронска адреса преко које ће се вршити комуникација и достављање одговора, појашњења и слично је: lidija.matijevic@minpolj.gov.rs.

Београд, \_\_\_\_\_\_ април 2024. године

**Образац 1**

**ПРИЈАВА НА КОНКУРС**

|  |
| --- |
| ПОДАЦИ О ПРАВНОМ ЛИЦУ  |
| **Пуно пословно име**  |
|  |
| **Адреса и седиште** |
|  |
| **Број телефона** |
|  |
| **Број факса** |
|  |
| **E-mail адреса** | **Web-site** |
|  |  |
| **Матични број** | **ПИБ** |
|  |  |
| **Број рачуна и назив банке** |
|  |
| **Име, презиме и функција одговорног лица** | **Број телефона и e-mail адреса одговорног лица** |
|  |  |

|  |  |
| --- | --- |
| Место и датум:  | Потпис и печат одговорног лица:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**Образац 2**

**ПОДАЦИ О ЛИЦИМА КОЈА ЋЕ ОБАВЉАТИ ПОСЛОВЕ ОБУКЕ ПРОФЕСИОНАЛНИХ КОРИСНИКА**

|  |
| --- |
| **ПОДАЦИ О ЗАПОСЛЕНИМА КОЈИ ЋЕ ОБАВЉАТИ ПОСЛОВЕ ОБУКЕ** |
| **Имена и презимена запослених који ће обављати послове обуке** | **Назив радног места** | **Године радног искуства** | **Образовање** |
|  |  |  |  |
|  |  |  |  |

**Образац 3**

**ПОДАЦИ О БРОЈУ И НАМЕНИ ПРОСТОРИЈА**

|  |  |  |  |
| --- | --- | --- | --- |
| **Ред. бр.** | **ПРОСТОРИЈА** | **БРОЈ** | **НАМЕНА** |
|  |  |  |  |
|  |  |  |  |

**Образац 4**

**ОПРЕМА И УРЕЂАЈИ ЗА ОДРЖАВАЊЕ ОБУКА**

|  |  |  |
| --- | --- | --- |
| **Ред. бр.** | **НАЗИВ ОПРЕМЕ И УРЕЂАЈА** | **Напомена** |
|  |  |  |
|  |  |  |